Komisijos reglamentas (EB) Nr. 569/96
1996 m. kovo 29 d.
iš dalies keičiantis Reglamentus (EEB) Nr. 1362/87 ir (EEB) Nr. 1158/91 dėl nugriebto pieno miltelių supirkimo ir pagalbos privačiam saugojimui suteikimo ir Reglamentą (EEB) Nr. 1756/93, nustatantį pienui ir pieno produktams taikomo žemės ūkio perskaičiavimo kurso operacinius įvykius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2931/95 [2], ypač jo 7 straipsnio 5 dalį ir 28 straipsnį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [3], su paskutiniais pakeitimais, padarytais Reglamentu (EB) Nr. 150/95 [4], ypač į jo 6 straipsnio 2 dalį,
kadangi 1968 m. liepos 20 d. Tarybos reglamentas (EEB) Nr. 1014/68, nustatantis nugriebto pieno miltelių viešojo saugojimo bendrąsias taisykles [5], su paskutiniais pakeitimais, padarytais Reglamentu (EEB) Nr. 3577/90 [6], buvo panaikintas nuo 1996 m. kovo 1 d. Tarybos reglamentu (EB) Nr. 1538/95 [7]; kadangi kai kurios Reglamento (EEB) Nr. 1014/68 taisyklės buvo įtrauktos į Reglamento (EEB) Nr. 804/68 iš dalies pakeisto Reglamentu (EB) Nr. 1538/95, 7 straipsnį; kadangi 1978 m. kovo 30 d. Komisijos reglamentas (EEB) Nr. 625/78 dėl išsamių nugriebto pieno miltelių viešojo saugojimo taikymo taisyklių [8] su paskutiniais pakeitimais, padarytais Reglamentu (EB) Nr. 1802/95 [9], buvo pertaisytas, jį pritaikant dėl Reglamento (EEB) Nr. 1014/68 panaikinimo; kadangi dėl to Reglamentas (EEB) Nr. 625/78 nuo 1996 m. kovo 1 d. taip pat buvo panaikintas 1996 m. vasario 22 d. Komisijos reglamentu (EB) Nr. 322/96, nustatančiu išsamias nugriebto pieno miltelių viešojo saugojimo taisykles [10];
kadangi 1987 m. gegužės 18 d. Komisijos reglamentas (EEB) Nr. 1362/87, nustatantis išsamias Tarybos reglamento (EEB) Nr. 777/87 dėl nugriebto pieno miltelių supirkimo ir pagalbos jų privačiam saugojimui taikymo taisykles [11], su paskutiniais pakeitimais, padarytais Reglamentu (EB) Nr. 1137/94 [12], 1991 m. gegužės 3 d. Komisijos reglamento (EEB) Nr. 1158/91 dėl konkurso tvarka intervencinių agentūrų superkamo nugriebto pieno miltelių [13] su paskutiniais pakeitimais, padarytais Reglamentu (EB) Nr. 1802/95, ir Komisijos reglamento (EEB) Nr. 1756/93 [14] su paskutiniais pakeitimais, padarytais Reglamentu (EB) Nr. 315/96 [15], taikymo taisykles, daro nuorodas į Reglamentus (EEB) Nr. 1014/68 ir (EEB) Nr. 625/78; kadangi tas nuorodas reikėtų pakeisti nuorodomis į Reglamentą (EB) Nr. 322/96; kadangi, be to, Reglamentą (EEB) Nr. 1158/91 reikėtų iš dalies pakeisti, kad būtų nurodytas būdas, kaip apskaičiuojama supirkimo kaina, remiantis baltymų kiekiu nugriebto pieno milteliuose;
kadangi dėl nugriebto pieno miltelių privataus sandėliavimo plano Reglamento (EEB) Nr. 1362/87 5 straipsnis numato, kad tais atvejais, kai nugriebto pieno milteliai yra skirti eksportui, nepaisant įprastai taikomų taisyklių, rangovas gali juos paimti iš sandėlio, pasibaigus trisdešimties dienų sutartiniam laikotarpiui; kadangi šia nukrypti leidžiančia nuostata retai kada naudojamasi, ir ji be reikalo komplikuoja plano administravimą; kadangi dėl to ją reikėtų panaikinti;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1362/87 iš dalies keičiamas taip:
1) 1 straipsnio 3 dalyje žodžiai "Reglamentas (EEB) Nr. 625/78" pakeičiami "Komisijos reglamentas (EB) Nr. 322/96 [16]."
2) 2 straipsnio 2 dalis iš dalies keičiama taip:
a) a punktas pakeičiamas taip:
"a) pagamintas gamybos padalinyje, kuris įsipareigoja nuolat turėti Reglamento (EB) Nr. 322/96 2 straipsnio 1 dalies b punkte nurodytus įrašus."
b) e punktas pakeičiamas taip:
"e) laikosi didžiausių leistinų veiklos lygių, taikytinų pagal Bendrijos taisykles; taikytini lygiai yra tie, kurie nustatyti Tarybos reglamento (EEB) Nr. 737/90 [*] OL L 82, 1990 3 29, p. 1. 3 straipsnyje. Produkto užteršimo radioaktyviomis medžiagomis lygis tikrinamas tik esant reikalui ir tik tiek, kiek būtina. Prireikus kontrolės trukmė ir apimtis nustatoma Reglamento (EEB) Nr. 804/68 30 straipsnyje nustatyta tvarka."
3) 5 straipsnis išbraukiamas.
2 straipsnis
Reglamentas (EEB) Nr. 1158/91 iš dalies keičiamas taip:
1) 1 straipsnio antroje dalyje žodžiai "Reglamentas (EEB) Nr. 625/78" pakeičiami "Reglamentas (EB) Nr. 322/96 [*] OL L 45, 1996 2 23, p. 5.."
2) 3 straipsnio 1 dalis pakeičiama taip:
"1. Konkurse pareiškėjai gali dalyvauti tik:
- dėl nugriebto pieno miltelių, pagamintų per 21 dienos laikotarpį iki paskutinės paraiškų pateikimo dienos; Reglamento (EB) Nr. 322/96 III priedo e punkto antrame sakinyje numatytu atveju šis laikotarpis nustatomas trijų savaičių trukmės,
- jei jie raštu įsipareigoja laikytis Reglamento (EB) Nr. 322/96 4 straipsnio 6 dalies."
3) 7 straipsnio 1 dalies antros pastraipos c punktas pakeičiamas taip:
"c) sandėlis, kur jie turi būti pristatyti. Taikomas Reglamento (EB) Nr. 322/96 5 ir 6 straipsniai."
4) 9 straipsnis pakeičiamas taip:
"9 straipsnis
Per laikotarpį, kuris prasideda 120 dieną nuo nugriebto pieno miltelių perėmimo ir baigiasi 140 dieną po to, intervencinė agentūra konkurso laimėtojui sumoka supirkimo kainą. Sumokama už kiekvieną perimtą kiekį, jei yra patikrinta, ar laikomasi 1 straipsnio antroje dalyje nurodytų reikalavimų.
Supirkimo kaina apskaičiuojama taip:
- jei baltymų kiekis neriebalinėje sausojoje medžiagoje yra 35,6 % ar daugiau, supirkimo kaina yra konkurso paraiškoje nurodyta kaina,
- jei baltymų kiekis neriebalinėje sausojoje medžiagoje yra mažesnis kaip 35,6 %, bet ne mažesnis kaip 31,4 %, supirkimo kaina yra konkurso paraiškoje nurodyta kaina, atėmus "d", apskaičiuota taip:
d = konkurso paraiškos kaina x [(0,356 - baltymų kiekis) x 1,75].
Baltymų kiekis nustatomas, taikant Reglamento (EB) Nr. 322/96 I priede nurodytą metodą."
5) 10 straipsnis pakeičiamas taip:
"10 straipsnis
Taikomi Reglamento (EB) Nr. 322/96 2 ir 3 straipsniai."
3 straipsnis
Reglamento (EEB) Nr. 1756/93 priedo C dalies CI skirsnio 1 punktas ir D dalies 3 punktas pakeičiami taip:
Reglamentas | Atitinkamos sumos | Taikomas žemės ūkio keitimo kursas |
„1. (EB) Nr. 322/96 | Supirkimo kaina | Žemės ūkio keitimo kursas, taikytinas perėmimo į intervencines atsargas dieną |
3. (EB) Nr. 322/96 | A.Sandėliavimo išlaidos, nurodytos 4 straipsnio 6 dalies antroje pastraipoje. | Žemės ūkio keitimo kursas, taikytinas atitinkamų prekių perėmimo dieną |
B.Papildomos transporto išlaidos, nurodytos 6 straipsnio 2 dalyje | Žemės ūkio keitimo kursas, taikytinas atitinkamų prekių perėmimo dieną" |
4 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1996 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. kovo 29 d.